《梦归吴山自钟翠亭过半月池访居云处士得一涧落花春水漫数峰残照野云间之句醒而足之》
清代·赵以文

故人何处掩柴关，只在松阴鸟语间。一涧落花春水漫，数峰残照野云间。

偶耕已负林中叟，识路空怜梦里山。握手他时成一笑，萧萧相对鬓毛斑。

作者简介：浙江钱塘人，字允明，号止庵。康熙间尝游京师，入馆绘《万寿图》。出居庸关，画塞外花草，识其名以归。